Fillon faza e dytë e Kampionatit Botëror të futbollit
Uruguai ndeshet me Korenë e Jugut dhe Amerika përballet me Ganën
Uruguai hapi fazën eleminatore në Port Elizabeth i cili përfundoi i pari në grupin A kundër Koresë së Jugut, e cila zuri vendin e dytë në grupin B. Ndeshja përfundoi me raultatin 1-0 për Uruguajin. Të gjitha ndeshjet e raundit të dytë duhet të kenë një fitues, keshtu që nëse ndeshjet janë barazim gjatë 90 minutave lojë dhe shtesës, atëherë fituesi do të dalë nga penalltitë. Ndeshja e dytë sot përfshin edhe ekipin amerikan, fitues në grupin C kundër Ganës, e dyta në grupin D. Ndeshja zhvillohet në Rustenburg, ku Amerika realizoi barazimin kundër Anglisë në lojën hapëse të kampionatit. Një një konferencë shtypi, trajneri i ekipit amerikan Bob Bradley ndau me gazetarët mendimet e tij për Ganën. Gjatë kampionatit të fundit botëror në Gjermani, Gana mundi Amerikën 2-1 në grupin përfundimtar. Kapiteni i ekipit amerikan Carlos Boganegra thotë se përbërja e dy skuadrave është ndryshe, si dhe ky është takimi i dytë në raundin e dytë. Anglia e cila zuri vendin e dytë pas Shteteve të Bashkuara në grupin C, e hap fazën e dytë të dielën në ndeshjen me Gjermaninë. Gjermania kryesoi grupin D. Kjo ndeshje do të kthejë në Evropë njërën nga dy skuadrat e preferuara para çerekfinaleve. Portieri anglez David James mendon se ndeshja është një përballje e shkelqyeshme. Ndeshja tjetër e së dielës do të jetë mes fituesit të grupit B, Argjentina kundër Meksikës që zuri vendin e dytë në grupin A. Ish lojtari legjendar i Argjentinës dhe tani trajner i ekipit, Diego Maradona, u duk mbresëlenës duke fituar tre ndeshjet e grupit të tij.